
DR.30.9.2003 21 
 

Sebelum tahun 1997, perlaksanaan Projek Jalan Luar Bandar begitu juga, 
dilaksanakan sebelumnya dengan cara yang dahulu tetapi telah ditukar.  Walaupun begitu, 
masih mempunyai masalah.  Maka pada tahun 2003, satu konsep baru, konsep alternatif 
telah digunakan dan ini sedang dilaksanakan, walaupun permulaannya lambat tetapi 
dijangka akan mencapai perlaksanaan yang lebih baik.  Kementerian ini juga berpendapat 
kaedah perlaksanaan bekalan air luar bandar, bekalan elektrik luar bandar, projek jalan 
kampung seperti di atas wajar diteruskan kerana lebih efektif serta mencapai golongan 
sasar sebagaimana sepatutnya.  

Tuan Haji Abdul Fatah bin Haji Haron:  [Bangun] 

Dato’ Haji Azmi bin Khalid: Yang tadi tidak payahlah.  [Disampuk]  Ha!  Okey. 

Tuan Haji Abdul Fatah bin Haji Haron:  Terima kasih, Tuan Yang di-Pertua.  
Terima kasih, Yang Berhormat Menteri.  Amalan yang dilakukan, saya rasa bagi pihak level 
Yang Berhormat, okey, tetapi perlaksanaan di bawah, itu yang menjadi masalah.   

Misalnya, jalan kampung.  Rumah saya, saya tidak minta, tetapi jalan ke rumah 
saya, bila dia bubuh itu, tahu di depan itu rumah saya, dia stop setakat itu sahaja.  Tidak 
terus, jadi separuh sahaja.  Sebab apa?  Sebab ini wakil PAS.  Ini peringkat perlaksanaan 
di bawah.  Mungkin Yang Berhormat tidak tahu perkara ini.  Saya telah jumpa sampai 
kepada Setiausaha Kerajaan Negeri dan sebagainya.  Tetapi, sampai sekarang oleh kerana 
jalan ini melibatkan wakil pembangkang, dia tidak beri.  Saya pun tidak mintalah, saya pun 
ada maruah.  Terima kasih. 

Dato’ Haji Azmi bin Khalid:  Yang Berhormat, satu, jalan-jalan kampung tidak 
dibina untuk rumah individu.  Kalau jalan kampung itu daripada point ‘A’ kepada point ‘B’, 
rumah siapa sahaja di antaranya, jalan itu perlu diteruskan sepanjang jalan.  Bukan dibuat 
sekerat-sekerat.    

Tuan Haji Abdul Fatah bin Haji Haron:  Tetapi ini bukan rumah sahaja, selain 
rumah saya ada rumah ramai lagi ….. [Bercakap tanpa pembesar suara] 

Tuan Yang di-Pertua:  Yang Berhormat, Yang Berhormat.  Yang Berhormat bagi 
Padang Terap, tolong mengikut peraturan.  Bangun minta jalan terlebih dahulu. 

Dato’ Haji Azmi bin Khalid:  Dibuat daripada point ‘A’ kepada point ‘B’, tidak 
termasuk, tidak difikirkan rumah siapa, tetapi kita tidak buat jalan untuk masuk rumah.  
Maknanya, kalau antara point ‘A’ ke point ‘B’, tidak dibuat sekerat-sekerat.  Putuskan 
sampai sekerat-sekerat, kemudian ditambah lagi, tidak.  Itu tidak logik.  Kalau ada Yang 
Berhormat boleh bawa, ambil gambar, beri kepada saya.  Setakat ini saya tidak dapat 
kompelin daripada Yang Berhormat.  Saya akan mengambil tindakan untuk memastikan 
jalan itu dibawa daripada point ‘A’ kepada point ‘B’ dan terus.  Kita tidak akan bayar kalau 
dia buat sekerat-sekerat. 

Tuan Haji Muhyidin bin Haji Abd. Rashid:  [Bangun] 

Tuan Yang di-Pertua:  Ya!  Ada yang bangun.  Rantau Panjang.  

Tuan Haji Muhyidin bin Haji Abd. Rashid:  Terima kasih, Tuan Yang di-Pertua.  
Terima kasih, Yang Berhormat Menteri.  Saya tertarik dengan apa yang disebut berkenaan 
dengan pihak Kementerian Pembangunan Luar Bandar ini tidak ada diskriminasi sama ada 
di tempat itu menyokong kerajaan ataupun anti kerajaan.  Cuma, sebentar tadi Yang 
Berhormat minta supaya buktikan perkara ini.  Oleh kerana, Yang Berhormat bagi Padang 
Terap telah mengemukakan, maka saya juga akan mengemukakan pada Yang Berhormat 
supaya Yang Berhormat mulai daripada sekarang ini menyiasat apa yang saya sebutkan 
ini. 

Satu jalan, daripada Kampung Lubuk Jong sampai ke Kampung Seberang Merbau 
ditar, kami di tengah-tengahnya tidak ditarkan, sampailah ditar kembali, setengah kilometer 
ditar kembali sampai Kampung Sunggong.  Bila ditanya, “Kenapa jalan ini tidak ditar?”  
“Kerana tengah-tengah itu, kubu kuat PAS”.  Kalau hendak bukti, hari ini saya boleh buat 
surat, saya boleh buktikan.  Kalau hendak gambar, minggu depan saya bawa gambar.  Ini 
jelas. 

  



Sebelum tahun 1997, perlaksanaan Projek Jalan Luar Bandar begitu juga, dilaksanakan sebelumnya dengan cara yang dahulu tetapi telah ditukar. Walaupun begitu, masih mempunyai masalah. Maka pada tahun 2003, satu konsep baru, konsep alternatif telah digunakan dan ini sedang dilaksanakan, walaupun permulaannya lambat tetapi dijangka akan mencapai perlaksanaan yang lebih baik. Kementerian ini juga berpendapat kaedah perlaksanaan bekalan air luar bandar, bekalan elektrik luar bandar, projek jalan kampung seperti di atas wajar diteruskan kerana lebih efektif serta mencapai golongan sasar sebagaimana sepatutnya. Tuan Haji Abdul Fatah bin Haji Haron: [Bangun]. Dato' Haji Azmi bin Khalid: Yang tadi tidak payahlah. [Disampuk] Ha! Okey. Tuan Haji Abdul Fatah bin Haji Haron: Terima kasih, Tuan Yang di-Pertua. Terima kasih, Yang Berhormat Menteri. Amalan yang dilakukan, saya rasa bagi pihak level Yang Berhormat, okey, tetapi perlaksanaan di bawah, itu yang menjadi masalah. Misalnya, jalan kampung. Rumah saya, saya tidak minta, tetapi jalan ke rumah saya, bila dia bubuh itu, tahu di depan itu rumah saya, dia stop setakat itu sahaja. Tidak terus, jadi separuh sahaja. Sebab apa? Sebab ini wakil PAS. Ini peringkat perlaksanaan di bawah. Mungkin Yang Berhormat tidak tahu perkara ini. Saya telah jumpa sampai kepada Setiausaha Kerajaan Negeri dan sebagainya. Tetapi, sampai sekarang oleh kerana jalan ini melibatkan wakil pembangkang, dia tidak beri. Saya pun tidak mintalah, saya pun ada maruah. Terima kasih. Dato' Haji Azmi bin Khalid: Yang Berhormat, satu, jalan-jalan kampung tidak dibina untuk rumah individu. Kalau jalan kampung itu daripada point 'A' kepada point 'B', rumah siapa sahaja di antaranya, jalan itu perlu diteruskan sepanjang jalan. Bukan dibuat sekerat-sekerat. Tuan Haji Abdul Fatah bin Haji Haron: Tetapi ini bukan rumah sahaja, selain rumah saya ada rumah ramai lagi ..... [Bercakap tanpa pembesar suara]. Tuan Yang di-Pertua: Yang Berhormat, Yang Berhormat. Yang Berhormat bagi Padang Terap, tolong mengikut peraturan. Bangun minta jalan terlebih dahulu. Dato' Haji Azmi bin Khalid: Dibuat daripada point 'A' kepada point 'B', tidak termasuk, tidak difikirkan rumah siapa, tetapi kita tidak buat jalan untuk masuk rumah. Maknanya, kalau antara point 'A' ke point 'B', tidak dibuat sekerat-sekerat. Putuskan sampai sekerat-sekerat, kemudian ditambah lagi, tidak. Itu tidak logik. Kalau ada Yang Berhormat boleh bawa, ambil gambar, beri kepada saya. Setakat ini saya tidak dapat kompelin daripada Yang Berhormat. Saya akan mengambil tindakan untuk memastikan jalan itu dibawa daripada point 'A' kepada point 'B' dan terus. Kita tidak akan bayar kalau dia buat sekerat-sekerat. Tuan Haji Muhyidin bin Haji Abd. Rashid: [Bangun]. Tuan Yang di-Pertua: Ya! Ada yang bangun. Rantau Panjang. Tuan Haji Muhyidin bin Haji Abd. Rashid: Terima kasih, Tuan Yang di-Pertua. Terima kasih, Yang Berhormat Menteri. Saya tertarik dengan apa yang disebut berkenaan dengan pihak Kementerian Pembangunan Luar Bandar ini tidak ada diskriminasi sama ada di tempat itu menyokong kerajaan ataupun anti kerajaan. Cuma, sebentar tadi Yang Berhormat minta supaya buktikan perkara ini. Oleh kerana, Yang Berhormat bagi Padang Terap telah mengemukakan, maka saya juga akan mengemukakan pada Yang Berhormat supaya Yang Berhormat mulai daripada sekarang ini menyiasat apa yang saya sebutkan ini. Satu jalan, daripada Kampung Lubuk Jong sampai ke Kampung Seberang Merbau ditar, kami di tengah-tengahnya tidak ditarkan, sampailah ditar kembali, setengah kilometer ditar kembali sampai Kampung Sunggong. Bila ditanya, "Kenapa jalan ini tidak ditar?" "Kerana tengah-tengah itu, kubu kuat PAS". Kalau hendak bukti, hari ini saya boleh buat surat, saya boleh buktikan. Kalau hendak gambar, minggu depan saya bawa gambar. Ini jelas.